Касцёл св. Антонія Падуанскага быў пабудаваны ў Віцебску яшчэ ў XVII ст., і першапачаткова будынак быў драўляным. У 1786 г. на Рынкавай плошчы з’явілася новая каменная пабудова як частка бернардынскага кляштару. У такім выглядзе ён прастаяў амаль два стагоддзі. Унікальнасць аб’екта па праекце італьянскага архітэктара Джузэпэ Фантана ў тым, што ён належаў адразу да двух стыляў: знешне – барока, унутры – рэнесанс.